ધનઃ ચંદ્રમા સામાન્ય રીતે સકારાત્મક રહે છે, પરંતુ આજે એ નીચનો છે અને તમારી રાશિ માટે બારમા ભાવમાં છે. આ સિવાય તમારી રાશિ શનિની સાડાસાતીમાંથી પસાર થઈ રહી છે. વાસ્તવમાં આજે ગ્રહોએ તમારી રાશિને બધી રીતે ઘેરી લીધી છે, એટલે આજનો દિવસ તમારે સંભાળીને પસાર કરવો પડશે. તમને અચાનક નુકસાન થવાનો ભય રહેશે. તમે નકારાત્મક વિચારોથી ઘેરાઈ જશો. તમારું આત્મબળ આજે નબળું રહેશે. આજે તમારે તમારો આત્મવિશ્વાસ વધારવાનો રહેશે. જીવનસાથીથી બને એટલા દૂર રહેજો, સંબંધ ખરાબ થઈ શકે છે. તમે જો મીઠાશથી મન ખોલીને વાત કરશો તો ગેરસમજ દૂર થશે અને સંબંધ સારો રહેશે. તમે આજે જરૂરિયાતથી વધુ ખર્ચ કરશો. નોકરીમાં તમારું મન નહિ લાગે. તમારું સ્વાસ્થ્ય માનસિક સ્થિતિને કારણે પ્રભાવિત થઈ શકે છે.